ТОЧКИ ЗА ОТКРИТО ОБСЪЖДАНЕ[[1]](#footnote-1)

**Страница**

ОБСЪЖДАНИЯ НА ЗАКОНОДАТЕЛНИ АКТОВЕ

ТОЧКИ А (док. 10099/1/15 REV 1 PTS A 54)

— Проект за позиция на Съвета на първо четене с оглед на приемането на регламент
на Европейския парламент и на Съвета за изменение на Протокол № 3 относно статута
на Съда на Европейския съюз [първо четене] (ЗА + И) 3

\*

\* \*

**ОБСЪЖДАНИЯ НА ЗАКОНОДАТЕЛНИ АКТОВЕ**

***(открито обсъждане съгласно член 16, параграф 8 от Договора за Европейския съюз)***

ТОЧКИ А

**Проект за позиция на Съвета на първо четене с оглед на приемането на регламент на Европейския парламент и на Съвета за изменение на Протокол № 3 относно статута на Съда на Европейския съюз [първо четене] (ЗА + И)**

* Приемане

а) на позицията на Съвета на първо четене

б) на изложението на мотивите на Съвета

10043/1/15 REV 1 CODEC 896 JUR 406 COUR 24 INST 206

+ REV 1 ADD 1

9375/15 JUR 341 COUR 21 INST 181 CODEC 797

+ COR 1

+ ADD 1

одобрено от Корепер (ІІ част) на 17.6.2015 г.

Съветът одобри позицията си на първо четене, като делегациите на Белгия и Нидерландия се въздържат, а делегацията на Обединеното кралство гласува против, в съответствие с член 294, параграф 5 от Договора за функционирането на Европейския съюз. (правно основание: член 254, първа алинея и член 281, втора алинея от ДФЕС).

**Изявление на Белгия**

„Белгия отдава голямо значение на доброто функциониране на юрисдикциите на Европейския съюз. Тя споделя напълно целта на реформата на статута на Съда, която се състои в разрешаване по структурен начин на проблема със забавянето на делата в Общия съд. Предвид значението на преследваната цел Белгия не се противопоставя на позицията на Съвета. При все това Белгия гласува „въздържал се“, тъй като счита, че за постигането на тази цел други средства биха били по-адекватни. По-специално Белгия счита, че в духа на доброто управление можеше да се предвиди преди преминаването към третия етап да се извърши обективна оценка на наличните към момента потребности.“

**Изявление на Германия**

„Германия приветства факта, че посредством удвояването на броя на съдиите в Общия съд се осъществява структурна и устойчива реформа, която ще даде възможност да се намали прекомерното работно натоварване на Общия съд и да се гарантира предоставянето на правна защита в Европейския съюз в разумни срокове.

Същевременно Германия съзнава, че увеличаването на броя на съдиите в Общия съд ще окаже значително финансово въздействие върху бюджета на Съюза. Германия е загрижена за осигуряването на икономическа ефективност на реформата и свеждане до минимум на нейното въздействие върху бюджета и поради това приветства усилията на Съда за оценка на състоянието на Общия съд на всеки етап от неговото разширяване и, където е уместно, за извършване на необходимите корекции на административните разходи на Общия съд, без да се променя броят на допълнителните съдии. Германия също така подкрепя ангажимента на Съда да не се назначават нови съдебни помощници или друг помощен персонал по време на третия етап през септември 2019 г., когато броят на съдиите ще се увеличи с девет нови съдии.

С оглед на подпомагането на дългосрочното финансиране на така разширения Общ съд Германия приканва Съда да предприеме всички подходящи мерки и да обмисли, наред с останалото, възможността за въвеждане на съдебни такси за производствата пред съдилищата на Европейския съюз.“

1. Обсъждания на законодателни актове на Съюза (член 16, параграф 8 от Договора за Европейския съюз), други обсъждания, открити за обществеността, и открити дебати (член 8 от Процедурния правилник на Съвета). [↑](#footnote-ref-1)